cyanic-selkie/wikianc huggingface dataset:
கேட் பிளாக்வெல்
கேட் பிளாக்வெல் (Kate Blackwell, பிறப்பு: ஆகத்து 31 1983),     ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் நான்கு தேர்வுத் துடுப்பாட்டப் போட்டிகளிலும், 41  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 2005 - 2008 ல், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1983 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
சோலார்
சோலார் என்பது ஈரோடு மாநகரத்திலிருந்து தென்கிழக்கில் 6 வது கி.மீ. தொலைவில் உள்ள ஒரு புறநகர்ப் பகுதியாகும். இது ஈரோடு மாநகராட்சி மண்டலம் நான்கில் அமைந்துள்ளது. இது கரூர் மற்றும் முத்தூர் சாலையின் மையமாக உள்ளது. இதன் அருகில் உள்ள ஊர்கள் லக்காபுரம், போக்குவரத்து நகர், கொக்கராயன்பேட்டை, ஆகியன. ஈரோடு - கரூர் ரயில் பாதை இவ்வூர் வழியாக செல்கிறது. இவ்வூரில், புகழ் பெற்ற தன்னாசி முனியப்பன் கோவில் உள்ளது. இவ்வூரில் இந்தியன் வங்கி, இந்தியன் ஓவர்சீஸ் வங்கி, ஈரோடு மாவட்ட மத்திய கூட்டுறவு வங்கி ஆகியன செயல்பட்டு வருகின்றன. மையப்பகுதியில் ரவுண்டானா ஒன்று உள்ளது. இது ஈரோடு மேற்கு சட்டமன்ற தொகுதியில் அமையப்பெற்றுள்ளது. இவ்வூரில் மணல் விற்பனை நடைபெற்று வருகிறது. ஈரோடு நகரில் இருந்து நாமக்கல் மாவட்டம் செல்லும் சுற்றுச்சாலை இங்கு அமைந்துள்ளது.
பகுப்பு:ஈரோடு மாவட்ட ஆசிரியர்கள் தொடங்கிய கட்டுரைகள் பகுப்பு:ஈரோடு
வி. மோகினி கிரி
2007 ஆம் ஆண்டில் இந்தியாவின் மூன்றாவது உயர்ந்த குடிமகன் கௌரவமான பத்ம பூஷன் விருது இவருக்கு வழங்கப்பட்டது.
ஆரம்ப வாழ்க்கை மற்றும் பின்னணி
இலக்னோவில் அறிஞர் டாக்டர். வி. எசு. இராமுக்கு மகளாக இவர் பிறந்தார். இலக்னோ பல்கலைக்கழகத்தில் பட்டம் பெற்றார், தில்லி பல்கலைக்கழகத்தின் பண்டைய இந்திய வரலாறு பாடத்தில் முதுகலை பட்டமும், ஜி.பீ. பண்ட்டு பல்கலைக்கழகத்தில் முனைவா் பட்டமும் பெற்றாா். இந்தியாவின் முன்னாள் ஜனாதிபதியான வி.வி.கிரியின் மருமகளும் ஆவாா்.
பணி
கிரி ஒரு கல்வியாளராக தனது வாழ்க்கையைத் தொடங்கினார். இலக்னோ பல்கலைக்கழகத்தில் பெண்கள் ஆய்வுத் துறையை நிறுவினார் 1971 ஆம் ஆண்டில் இந்திய-பாக்கித்தான் போருக்கு பின்னர் 1972 ஆம் ஆண்டில் உருவாக்கப்பட்ட யுத்த விதவைகள் சங்கத்தின் நிறுவனராகவும் தலைவலராகவும் இருந்துள்ளார். மேலும் 2000 ஆம் ஆண்டில் தெற்காசியாவில் அமைதிக்கான மகளிர் முன்முயற்சியின் நிறுவனர் அறங்காவலராகவும் இருந்தார்.
நியூயார்க் சார்ந்த சர்வதேச தொண்டு நிறுவனமான  பசி திட்டம் குழு உறுப்பினர் பொறுப்பிலும் இவர் இருந்துள்ளார்.
நூற்பட்டியல்
பகுப்பு:1938 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:பத்ம பூசண் விருது பெற்றவர்கள் பகுப்பு:இந்தியப் பெண் செயற்பாட்டாளர்கள் பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பழைய பேட்டை நாகம்மன் கோயில்
பழைய பேட்டை நாகம்மன் கோயில் தமிழ்நாட்டில் கிருஷ்ணகிரி மாவட்டம், பழைய பேட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹென்ரி ஹேமன்
ஹென்ரி ஹேமன்  (Henry Hayman , பிறப்பு: நவம்பர் 20 1853, இறப்பு: பிப்ரவரி 8 1922 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டியில் கலந்து கொண்டுள்ளார். 1873 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஹென்ரி ஹேமன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 3, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1853 பிறப்புகள் பகுப்பு:1922 இறப்புகள் பகுப்பு:கென்ட் துடுப்பாட்டக்காரர்கள் பகுப்பு:1941 இறப்புகள்
1பாஸ்வோர்டு
ஒன்பாஸ்வோர்டு (1Password), அஜைல் வெப் சொல்யூசன்ஸ் நிறுவனத்தால் தயாரிக்கப்பட்ட மென்பொருள். இது மாக் இயங்குதளம், விண்டோசு, ஆண்ட்ராய்டு இயங்குதளம் ஆகிய இயங்குதளங்களில், பயர்பாக்சு, சபாரி உள்ளிட்ட அனைத்து வலை உலாவிகளிலும் இயங்கும். அனைத்துக் கடவுச்சொற்களையும் இதனிடம் வழங்கிவிட்டு, பொதுக் கடவுச்சொல்லை உள்ளிட்டுப் பயன்படுத்தலாம். எந்த தளத்திற்கு சென்றாலும், அங்கே புலங்களில் உள்ளிட வேண்டிய அனைத்து தகவல்களையும் இதுவே வழங்கும். இதன்மூலம், வெவ்வேறு தளங்களின் கடவுச்சொற்களை மாற்றினாலும், பொதுக் கடவுச்சொல்லை வழங்குவதன் மூலம் பாதுகாப்பு உறுதி செய்யப்படும்.
1கடவுச்சொல்லானது முதலில் மாக் இயக்குதளத்தில் நல்ல வரவேற்பைப் பெற்றது. பின்பு மைக்ரோசாப்ட் விண்டோசுவில் அறிமுகப்படுத்தப்பட்டது. இதில் கடவுச்சொல் மட்டுமல்லாது வங்கிக் கணக்குகள், பாதுகாப்புக் குறிப்புகள் போன்றவற்றையும் இதில் சேமித்து வைத்துக்கொள்ளலாம்.
சிறப்பம்சங்கள்
இதன் சிறப்பம்சம் என்னவெனில் நாம் தனியாக இந்த மென்பொருளை நிறுவவேண்டிய அவசியமில்லை. ஏனெனில் பயர் பாக்சு, இன்டெர்நெட் எக்ஸ்புளோரர் போன்றவற்றில் நீட்சியாக இணைத்தாலே இதனைப் பயன்படுத்த இயலும். பின் நம் இணையத்தில் உலாவும்போது நம்முடைய கடவுச் சொல் போன்றவற்றை கண்காணித்து இதனை சேமிக்க வேண்டுமா என அனுமதி கேட்கும். நம்முடைய அனுமதிக்குப் பிறகு மீண்டும் புகுபதிகையின் போது புலங்களில் தானாகவே அந்த விவரங்களை உள்ளீடு செய்துகொள்ளும். மேலும் ஒருவருடைய அனைத்து கடவுச்சொற்களையும் இதன் மூலம் நிர்வகிக்க இயலும். தானாக காப்புநகலெடுத்தல், தானாகவே பூட்டுதல், மற்றும் தேடுதல் போன்ற பல சிறப்பம்சங்களைக் கொண்டுள்ளது.
கடவுச் சொல் கோப்பு ஒத்திசைவு
ஒன்கடவுச்சொல்லானது கடவுச்சொற்களை மேக சேமிப்பகத்தில் சேமித்து வைக்கக் கூடிய வசதிகளை மட்டுமே பெற்றிருக்கிறது. மேலும் தொலை சேவைக் கணிப்பொறிகளில் ஒத்திசைவு செய்வதன் மூலம் அந்தக் கடவுச் சொற்களை நாம் பெற இயலாது. ஆனால் டிராப்பாக்ஸ் எனும் செயலி மூலமாகவும் (அனைத்து தங்களிலும்), ஒய்-ஃபை, ஐ மேக சேமிப்பகம் (ஐ கொளுவு) மூலமாக நம்மால் ஒத்திசைவு செய்ய இயலும். தற்போது 1கடவுச்சொல் இணையதளத்தின் மூலமாக கட்டணம் செலுத்தி ஒத்திசைவு செய்யும் வகையில் அதன் மேம்பாட்டாளர்கள் இதனை வடிவமைத்துள்ளனர். நிகழ்விட ஒய்-ஃபை மற்றும் ஐ மேக சேமிப்பகத்தின் ஒத்திசைவு ஆகிய வசதிகள் அனைத்தும் மாக் இயக்குதளம் மற்றும் ஐஓஎஸ் இயங்குதளங்களில் மட்டுமே செயல்படும்.
உலாவி நீட்சி
உலாவி நீட்சிகளைப் பயன்படுத்த வேண்டும் எனில் நாம் உபயோகிக்கும் கணினியின் நிர்வாகியாக இருத்தல் அவசியம். இந்த அம்சத்தால் சிலர் தாங்கள் பணிபுரியும் அலுவலகத்தில் உள்ள கணினியைப் பயன்படுத்துவதில் சிக்கல்கள் இருந்தன். எனவே ஒன்கடவுச்சொல் இணையதளமானது ஒரு மாத கட்டணத்தை செலுத்துவதன் மூலம் பயனர் பெயர் மற்றும் கடவுச் சொற்களை நகல் எடுத்து புகுபதிகையின் போது ஒட்டக் கூடிய வசதியை அளித்தது.
கணக்கு வகைகள்
மூன்று வித கணக்குகளில் இதனை பயன்படுத்தலாம். தனிநபர் பயன்பாடு, குடும்பத்திற்கான பயன்பாடு, இதில் அதிகபட்சமாக 5 நபர்கள் பயன்படுத்த இயலும் ஆனால், ஒருமுறை பணம் செலுத்தினால் போதும். மூன்றாவதாக வணிகத்திற்கான கணக்கு.
மறையாக்கம் (என்கிரிப்சன்)
இதன் பாதுகாப்பு முறைகளானது ஏஇஎஸ்-256 எனும் 256 பைட்டுமறையாக்கம் கொண்டு தகவல்கள் கடக்கும் போதும், நிலையாக இருக்கும் போதும் பாதுகாக்கப்படுகிறது.
ரகசிய திறவுகோல்
கடவுச்சொல்லுக்கான திறவுகோல் வருவிப்பிலும் 128 பைட்டுமறையாக்கம் செயல்படுகிறது. இதன் மூலம் ரகசிய திறவுகோலினை மற்றவர்கள் அறிவதற்கான வாய்ப்புகள் இல்லை.
வெளி இணைப்புகள்
பகுப்பு:மென்பொருள் தொடர்பான குறுங்கட்டுரைகள் பகுப்பு:இணையம் தொடர்பான மென்பொருட்கள் பகுப்பு:கணினி பாதுகாப்பு பகுப்பு:தனியுடைமை மென்பொருட்கள் பகுப்பு:2006 மென்பொருள்கள் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள்
நாராயணன் கிருஷ்ணன்
நாராயணன் கிருஷ்ணன்  (Narayanan Krishnan) (பிறப்பு 1981) தமிழ்நாட்டின் மதுரை நகரில் வாழும் ஓர் சமூக சேவகர். கூடுதல் ஊதியம் தந்த தனது உணவக சமையல் தொழிலை கைவிட்டு ஆதரவற்ற, தெருவோர மனிதர்களுக்கு மூன்று வேளை உணவு வழங்குவதை முழுநேரப்பணியாகக் கொண்டவர்.
இளமை
நா.கிருஷ்ணன் மதுரையில் பிறந்தவர்.ஓர் ஐந்து நட்சத்திர உணவகத்தில் பயின்ற விருதுகள் பெற்று சமையற்காரராக விளங்கியவர். சுவிட்சர்லாந்து நாட்டில் உயர்ந்த பணி ஒன்றிற்காக தேர்ந்தெடுக்கப்பட்ட நேரத்தில், வெளிநாடு செல்லுமுன் குடும்பத்தினரைக் காண மதுரை வந்தவர்,  தெருவோரம் மனநிலை சரியில்லாத ஒருவர் பசிக்கொடுமையால் தமது கழிவினையே உண்ணுவதைக் கண்டு தமது வாழ்க்கைப் பாதையையே மாற்றிக்கொண்டார்.
தாமான் தோன்றிக்கோன்
தாமான் தோன்றிக்கோன் சேர நாட்டு குறுநில மன்னர்கள் வம்சத்தில் வந்தவனாவான். இவன் தற்கால கரூர் பக்கத்திலுள்ள தான்தோன்றி மலையையும் அதைச் சுற்றியுள்ள பகுதிகளையும் ஆண்டவன்.
நாராயணன் கிருஷ்ணன்
சேவைப்பணி
2003ஆம் ஆண்டு கிருஷ்ணன் இலாபநோக்கற்ற "அக்சயா அறக்கட்டளை"யை நிறுவினார். ஒவ்வொரு நாளும் காலை 4 மணிக்கே எழுந்து எளிய உணவு தயாரித்து சுடச்சுட தமது கூட்டாளிகளுடன் சிற்றுந்து ஒன்றில்  எடுத்துச்சென்று 200  கி.மீ பயணித்து மதுரையின்  சுற்றுப்புறங்களில் ஆதரவற்ற, மனநிலை பிறழ்ந்த வீடில்லா மக்களுக்கு உணவளிக்கிறார். காலை, மதியம் மற்றும் மாலை என மூன்று வேளைகளிலும் 400 பேருக்கு உணவு வழங்குகிறார்.2003 முதல் இது வரை 1.2 மில்லியன் சாப்பாடுகளை வழங்கியுள்ளார்.
தாமான் தோன்றிக்கோன்
ஐயூர் முடவனார் என்னும் புலவர் கிள்ளிவளவன் தவிர எந்த மன்னனிடமும் கையேந்த மாட்டேன் என உறுதி மொழி எடுத்திருந்தார். ஒரு தடவை அவர் மாட்டுவண்டியில் சென்று கொண்டிருந்த போது அவ்வண்டியின் காளை இறந்து விட, அதை அறிந்த தாமான் தோன்றிக்கோன் அந்த புலவரின் உறுதி மொழியை மனதில் வைத்து அப்புலவர் கேட்கும் முன்னரே காளைகள் பூட்டிய வண்டியையும், என்னிலடங்கா பசுக்களையும் தானமாகக் கொடுத்தான். அவ்வுள்ளம் கண்டு நெகிழ்ந்த புலவர் அவனை சிறப்பித்து பாடிய பாடல் புறநானூற்றின் 399ஆவது பாடலாகும்.
நாராயணன் கிருஷ்ணன்
சேவைப்பணி
2010ஆம் ஆண்டிற்கான சி. என். என்  உயர்ந்த 10 நாயகர்கள் பட்டியலுக்கு தேர்ந்தெடுக்கப்பட்டுள்ளார். இப்பட்டியலில் உள்ள பத்து பேரில் இவர் மட்டுமே இந்தியர். இவர்களிலிருந்து பொதுமக்கள் இணையவழி தேர்ந்தெடுப்பில் சி.என்.என் ஆண்டு நாயகர்  தேர்ந்தெடுக்கப்படுவார்.
வெளியிணைப்புகள்
பகுப்பு:வாழும் நபர்கள் பகுப்பு:1981 பிறப்புகள் பகுப்பு:மதுரை மக்கள் பகுப்பு:இந்திய சமூகசேவகர்கள் பகுப்பு:மதுரைத் தொழிலதிபர்கள்
தாக்கரே பூனைப்பாம்பு
போயிகா தாக்கரேய் (Boiga thackerayi) அல்லது தாக்கரே பூனைப்பாம்பு என்பது மரத்தில் வாழக்கூடிய, பெரும்பாலும் வனப்பகுதியில் நீரோடைகளுக்கு அருகில் காணப்படும் போயிகா பேரினத்தினைச் சேர்ந்த சிற்றினம் ஆகும். இது இரவில் சுறுசுறுப்பாக இருக்கும் இரவாடுதல் வகையின. இது பின்பக்க கோரைப்பற்கள் கொண்டது. இந்த பாம்பு மூன்று அடி நீளம் வரை வளரும் என அறியப்படுகிறது. தாக்கரே பூனைப்பாம்பு இந்தியாவின் மேற்குத் தொடர்ச்சி மலையில் காணப்படும் அகணிய உயிரி.
சொற்பிறப்பியல்
இந்தியாவினைச் சேர்ந்த வனவிலங்குப் பாதுகாவலரும் ஆய்வாளருமான தேஜசு தாக்கரேயின் நினைவாக தாக்கரேய் என இதன் சிற்றினப் பெயர் கொடுக்கப்பட்டுள்ளது.
புவியியல் வரம்பு
போய்கா தாக்கராய் இந்தியாவின் மேற்கு மகாராட்டிராவில் உள்ள சாத்தாரா மாவட்டத்தில் உள்ள கொய்னா பகுதியில் காணப்படுகிறது.
உணவு
இது ஹுமாயூனின் இரவு தவளையின் (நிக்டிபேட்ரச்சசு ஹுமாயூனி) முட்டைகளை உண்கிறது. மேற்குத் தொடர்ச்சி மலைகளில் காணப்படும் பூனைப் பாம்புகளில் தாக்கரே பூனைப்பாம்பின் நடத்தை இதுவரை அறியப்படவில்லை.
மேற்கோள்கள்
பகுப்பு:மேற்குத் தொடர்ச்சி மலையின் அக இட விலங்குகள் பகுப்பு:இந்திய ஊர்வன
அருசோ
அருசோ (in English Aruso) என்கிற அரு.சோமசுந்தரன் தமிழக அரசின் பொற்கிழி விருது பெற்றவர், கவிஞர் மற்றும் எழுத்தாளர் ஆவார்.
வாழ்க்கை வரலாறு
சிவகங்கை மாவட்டம் புதுவயலில் பிறந்தவர். 15,000க்கும் மேற்பட்ட கவிதைகளையும் நூற்றுக்கு மேற்பட்ட நூல்களை படைத்துள்ளார். கவிதை, கட்டுரை, இலக்கிய திறனாய்வு,  நாடகம், மொழிபெயர்ப்பு,  பயணம்,  ஆன்மீகம் என்று பலதுறைகளில் வல்லுனர்.
காசி பாதயாத்திரை
1983ஆம் ஆண்டு அருசோ, தன்னுடன் 13பேர் கொண்ட குழுவை கூட்டிக் கொண்டு இராமேஸ்வரத்தில் இருந்து காசிக்கு பாதயாத்திரையாக நடந்து சென்று கடந்த நூற்றாண்டில் மாபெரும் ஆன்மீக சாதனை நிகழ்த்தி, காசி விஸ்வநாதர் கோயிலில் உத்திரபிரதேச அரசு வழங்கும் "காசிஸ்ரீ" பட்டத்தை முதன்முதலில் பெற்ற தமிழர் ஆவார்.
முதல் பொற்கிழிக் கவிஞர்
மதுரை மீனாட்சி அம்மன் கோயிலில் தமிழக அரசின் சார்பில் நடத்தப்பெற்ற பொற்கிழிக் காவியப் போட்டியில் முதல் பரிசுபெற்று, முதற்பொற்கிழிக் கவிஞர் விருதை அன்றைய தமிழக முதல்வர் மு.கருணாநிதியிடம் பெற்றார்.
விருதுகள்
கவிக்கோ, பல்துறைச் செந்நாப் பாவலர் மற்றும் தங்கப் பதக்கம் ஆகியவற்றை தவத்திரு குன்றக்குடி அடிகளாரிடம் பெற்றவர்.
மேற்கோள்கள்
பகுப்பு:1936 பிறப்புகள் பகுப்பு:வாழும் நபர்கள் பகுப்பு:தமிழக எழுத்தாளர்கள் பகுப்பு:தமிழகக் கவிஞர்கள் பகுப்பு:சிவகங்கை மாவட்ட நபர்கள்
வரப்புழாப் பாலம்
Varapuzha-Bridge.JPG மாநிலத்தில் உள்ள தேசிய நெடுஞ்சாலை 17 இல் பெரியார் ஆற்றின் மேலே வரப்புழா மற்றும் சேரநல்லூர் இடையே கட்டப்பட்டுள்ள கொடுங்கைப் பாலமாகும். சமப்படுத்தப்பட்ட குறுக்குக்கோல் (120மீ) தொழில்நுட்பத்தைப் பயன்படுத்தி கேரளாவில் முதன்முதலில் கட்டப்பட்டப் பாலம் வரப்புழாப் பாலம் ஆகும் . கெயிசன் தளவமைப்பு தொழில் நுட்பத்தைப் பயன்படுத்திக் கட்டப்பட்ட முதலாவது பாலமும் இதுவாகும். பாலத்தின் நிர்மாணம் தனித்துவம் மிக்கது எனப்பாராட்டி தேசியப் பாலப் பொறியாளர்கள் நிறுவனம் இப்பாலத்திற்கு 1999 ஆம் ஆண்டிற்கான விருது வழங்கிச் சிறப்பித்துள்ளது.  2001 ஆம் ஆண்டு சனவரி 1 அன்று வரப்புழாப் பாலம் போக்குவரத்திற்காகத் திறந்து வைக்கப்பட்டது. மலபாருக்கும் கொச்சிக்கும் இடையில் உள்ள தூரம் இதனால் பெரிதும் குறைந்தது.
மேற்கோள்கள்
பகுப்பு:கேரளத்தில் உள்ள பாலங்கள்
ஆதன் ஆறு
ஆதன் ஆறு (ஆங்கிலம்: Adan River; மராத்தி: अडाण नदी) என்பது இந்தியாவின் மகாராட்டிராவில் உள்ள வாசிம் மாவட்டத்தில் உள்ள ஒரு ஆறு ஆகும். இது பைங்காங்கா ஆற்றின் முக்கிய துணை நதியாகும்.
நிலவியல்
ஆதன் ஆறு மகாராட்டிராவின் வாசிம் மாவட்டத்தில் உருவாகிறது. இது அருணாவதி ஆறு பைங்கங்கா ஆற்றில் சேருவதற்கு சுமார் 13 கிலோமீட்டர் முன்னதாக ஆதன் ஆற்றுடன் இணைகிறது. கோடையில் ஆறு வறண்டுவிடுவதால், இதன் போக்கில் குளங்கள் போன்று ஆங்காங்கே காணப்படும்.
ஆதனில் இரண்டு அணைகள் கட்டப்பட்டுள்ளன; ஒன்று சோனாலா கிராமத்திற்கு அருகிலும் மற்றொன்று வாசிம் மாவட்டத்தில் உள்ள கரஞ்சா லாட் நகருக்கு அருகிலும் உள்ளது. இதன் பின்னர் ஆறு புதர்க்கடு வழியாகப் பாய்கிறது.
ஆதன் அணை 1977இல் 13 வாசிம் மாவட்டத்தில் கரஞ்சா லாட் அருகே கட்டப்பட்டது. ஆதன் ஆறு பைனாங்காவை சந்திக்கும் இடத்திலிருந்து 13 கி. மீ. தொலைவில் இந்த அணை உள்ளது.
ஆதன் அணையின் சுற்றுச்சூழல் பாதிப்பு
2008 மற்றும் 2012ஆம் ஆண்டுகளில் ஆதன் அணையின் நீர் வாழ் பல்லுயிர் மற்றும் அதைச் சுற்றியுள்ள மீன்பிடி சமூகங்களின் சுற்றுச்சூழல் தாக்கம் பற்றிய இரண்டு தனித்தனி அறிக்கைகள் வெளியாகியுள்ளது.
மேக் இயங்குதளம்
மேக் இயங்குதளம்(MacOS )( /ˌ M AE கே oʊ ɛ ங்கள் / ; முன்பு மேக் ஓ.எஸ் எக்ஸ் மற்றும் பின்னர் ஓ.எஸ் எக்ஸ் ) என்பது 2001 ஆம் ஆண்டு முதல் ஆப்பிள் இன்க் உருவாக்கி விற்பனை செய்யும் இயங்குதளம் ஆகும். இது ஆப்பிளின் மேக் கணினிகளுக்கான முதன்மை இயங்குதளம். டெஸ்க்டாப், லேப்டாப் மற்றும் ஹோம் கம்ப்யூட்டர்களின் சந்தையில்,  மைக்ரோசாப்ட் விண்டோஸுக்குப் பிறகு இது மிகவும் பரவலாகப் பயன்படுத்தப்படும் இரண்டாவது டெஸ்க்டாப் இயங்குதளம் ஆகும்.
மேக்கோஸ் என்பது மேகிண்டோஷ் இயங்குதளத்தில் இரண்டாவது பெரிய தொடராகும். முதலாவது 1984 ஆம் ஆண்டில் அறிமுகப்படுத்தப்பட்ட கிளாசிக் மேக் ஓஎஸ் என்று அழைக்கப்படுகிறது. இதன் இறுதி வெளியீடு 1999 இல் மேக் ஓஎஸ் 9 ஆகும். முதல் டெஸ்க்டாப் பதிப்பு, மேக் ஓஎஸ் எக்ஸ் 10.0, மார்ச் 2001 இல் வெளியிடப்பட்டது.அதன் முதல் புதுப்பிப்பு 10.1, அந்த ஆண்டின் பிற்பகுதியில் வந்தது. இதற்குப் பிறகு, ஆப்பிள் அதன் வெளியீடுகளுக்கு பெரும் பூனைக ளின் பெயரில் பெயரிடத் தொடங்கியது, இது OS X 10.8 மவுண்டன் லயன் வரை நீடித்தது. OS X 10.9 மேவரிக்ஸ் முதல், கலிபோர்னியாவில் உள்ள இடங்களின் பெயர்களை பயன்படுத்தியது. ஆப்பிள் பெயரை "ஓஎஸ் எக்ஸ்" என்று ஏற்றுக்கொண்டு, 2012 இல் சுருக்கப்பட்டது .பின்னர் "MacOS" என2016 இல் மாற்றப்பட்டது. . சமீபத்திய வெளியீடு மேகோஸ் கேடலினா, இது அக்டோபர் 2019 இல் வெளியிடப்பட்டது. பகுப்பு:Webarchive template wayback links
போக்ரா மாவட்டம்
போக்ரா மாவட்டம் (Bogra District) (বগুড়া) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் அமைந்துள்ளது. வங்காளதேசத்தின் வடக்கில் அமைந்த இம்மாவட்டத்தின் நிர்வாகத் தலைமையிடம் போக்ரா நகரம் ஆகும்.
மாவட்ட எல்லைகள்
போக்ரா மாவட்டட்தின் வடக்கில் காய்பாந்தா மாவட்டம் மற்றும் ஜெய்பூர்ஹட் மாவட்டங்களும், தெற்கில் சிராஜ்கஞ்ச் மாவட்டம் மற்றும் நத்தோர் மாவட்டங்களும், கிழக்கில் ஜமால்பூர் மாவட்டம் மற்றும் ஜமுனா ஆறும், மேற்கில் நவகோன் மாவட்டம் மற்றும் நத்தோர் மாவட்டங்களும் எல்லைகளாக உள்ளது.
மாவட்ட நிர்வாகம்
2898.68 சதுர கிலோ மீட்டர் பரப்பளவு கொண்ட போக்ரா மாவட்டத்தின் நிர்வாக வசதிக்காக பனிரெண்டு துணை மாவட்டங்களாக பிரிக்கப்பட்டுள்ளது. மேலும் இம்மாவட்டம் பதின்னொன்று நகராட்சிகளையும், 110 கிராம ஒன்றியக் குழுக்களையும், 1613 வருவாய் கிராமங்களும்,   2618 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 6600 ஆகும். தொலைபேசி சுட்டு எண் 051 ஆகும். இம்மாவட்டம் ஏழு நாடாளுமன்றத் தொகுதிகளைக் கொண்டுள்ளது.
பொருளாதாரம்
வேளாண்மைப் பொருளாதாரத்தை நம்பியுள்ள இம்மாவட்டத்தில் ஜமுனா ஆறு, கர்தோ ஆறு, நகோர் ஆறு, வங்காளி ஆறு, ஹல்ஹாலியா ஆறு, தகுரியா ஆறு, பெலாய் ஆறு, கசாரியா ஆறு, சந்திரபோதி ஆறு, மனஷ் ஆறு மற்றும் வேல்கா முதலிய ஆறுகள் பாய்வதால் நீர் வளமும், மண் வளமும் கொண்டுள்ளது. இம்மாவட்டத்தில் கரும்பு, நெல், புகையிலை, சணல், காய்கறிகள் பயிரிடப்படுகிறது. வங்காளதேசத்தின் தொழில் தலைநகரம் என போக்ரா மாவட்டத்தை அழைப்பர். இம்மாவட்டத்தில் பல கனரக தொழிற்சாலைகள் அமைந்துள்ளது. அவற்றில் பல தனியார் துறையில் உள்ளது. மேலும் இம்மாவட்டத்தில் பஞ்சு மற்றும் நெசவாலைகள், தோல் பதனிடும் தொழிற்சாலைகள், தீப்பெட்டித் தொழிற்சாலைகள், சோப்பு, கண்ணாடி, பீங்கான் தொழிற்சாலைகளும் உள்ளது.
மக்கள் தொகையியல்
2898.68 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  34,00,874  ஆக உள்ளது. அதில் ஆண்கள் 17,08,806 ஆகவும், பெண்கள்  16,92,068  ஆகவும் உள்ளனர். பாலின விகிதம் 101 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1173  நபர்கள் வீதம் வாழ்கின்றனர். மாவட்ட சராசரி எழுத்தறிவு 49.4% ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு  மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
கல்வி நிலையங்கள்
இம்மாவட்டத்தில் போக்ரா மாவட்ட பள்ளியும், போக்ரா இராணுவப் பாசறை பொதுப் பள்ளி மற்றும் கல்லூரியும், போக்ரா தொழில்நுட்ப பட்டயப் படிப்பு நிறுவனமும், அரசு அசீஸுல் ஹக் கல்லூரி, அரசு முஜிபுர்ரஹ்மான் மகளிர் கல்லூரி, அரசு நசீர் அக்தர் கல்லூரி, அரசு ஷா சுல்தான் கல்லூரி, அரசு செர்பூர் கல்லூரி, அரசு முஸ்தபா அலியா மதராசா பள்ளி, போக்ரா, சயீத் சியாவுர் ரகுமான் மருத்துவக் கல்லூரி, புண்டர அறிவியல் மற்றும் தொழில் நுட்ப பல்கலைக் கழகங்கள் உள்ளது.
தட்ப வெப்பம்
இம்மாவட்டம் ஈரப்பத துணைவெப்பமண்டல தட்பவெப்பநிலை கொண்டது. இம்மாவட்டத்தின் கோடைக்கால அதிகபட்ச வெப்பநிலை 35.1 ° செல்சியஸ் ஆகவும், குளிர்கால வெப்பநிலை 9.8° செல்சியஸ் ஆகவும் உள்ளது. இம்மாவட்டத்தின் ஆண்டு சராசரி மழைப் பொழிவு 1762 மில்லி மீட்டராக உள்ளது.
குறிபிடத்தக்கவர்கள்
இம்மாவட்ட மக்களில் குறிப்பிடத்தக்கவர்களில், புரபுல்ல சக்கி (1888–1908), முன்னாள் பாகிஸ்தான் பிரதமர் முகமது அலி போக்ரா  (1909 - 1963), எழுத்தாளர் மற்றும் ஊடகவியலாளர் எம். ஆர். அக்தர் முகுல் (1929 - 2004) வங்காளதேச அதிபர் சியாவுர் ரகுமான் (1936 -1981) வங்காளதேச முன்னாள் பிரதமர் பேகம் காலிதா சியா ஆவார்கள்.
வெளி இணைப்புகள்
பகுப்பு:வங்காளதேச மாவட்டங்கள்
பி. எஸ். வீரப்பா
'''பி. எஸ். வீரப்பா''' (9 அக்டோபர் 1911 - 9 நவம்பர் 1998) புகழ்பெற்ற தமிழ்த் திரைப்பட நடிகர் ஆவார். பெரும்பாலான படங்களில் வில்லனாக நடித்த இவர் திரைப்படத் தயாரிப்பாளராகவும் இருந்துள்ளார்.
ஆரம்பகால வாழ்க்கை
1911-ஆம் ஆண்டு காங்கேயத்தில் பிறந்த வீரப்பா பொள்ளாச்சியில் உள்ள தனது தாத்தாவின் வீட்டில் வளர்ந்தார். படிப்பின் மீது ஆர்வம் கொண்டிருந்த போதிலும், அதிகப்படியான குடும்ப உறுப்பினர்களும், குறைந்த குடும்ப வருமானம் இருந்த காரணத்தினாலும் பல சிறு வியாபாரம், தொழில்களில் ஈடுபட்டார். சென்னைக்கு வரும் முன்னர் கோயில் திருவிழாக்களில் நடைபெறும் நாடகங்களில் நடித்து வந்தார். சிவன்மலையில் அப்படி நடைபெற்ற ஒரு நாடகத்தில் இவரைப் பார்த்த கே. பி. சுந்தராம்பாளும் அவரது சகோதரரும், சென்னைக்கு வருமாறும், திரைப்படங்களில் நடிக்குமாறும் வலியுறுத்தினர். சென்னைக்கு வந்த பிறகு கே. பி. சுந்தராம்பாள் தன்னுடைய ஒரு சிபாரிசுக் கடிதத்துடன் இவரை இயக்குனர் எல்லீஸ் ஆர். டங்கனிடம் அனுப்பினார்.
திரைப்பட வாழ்க்கை
பி. எஸ். வீரப்பாவின் உரத்த சத்தத்துடன் கூடிய பயங்கரச் சிரிப்பு அந்தக்காலத்துத் திரைப்பட இரசிகர்களிடையே மிகப் பிரபலம். கே. பி. சுந்தராம்பாள் முக்கிய வேடத்தில் நடித்த, டங்கனின் மணிமேகலை என்கிற திரைப்படத்தில் வீரப்பா அறிமுகமானார். தனது முத்திரைச் சிரிப்பான உரத்த ஹா ஹா ஹா.. என்பதை சக்கரவர்த்தி திருமகள் திரைப்படத்தில் செய்தார். இந்தச் சிரிப்பிற்குக் கிடைத்த வரவேற்பின் காரணமாக அதன் பிறகு, இதை தனது பாணியாக எல்லா படங்களிலும் பயன்படுத்த ஆரம்பித்தார். எம். ஜி. ஆர், சிவாஜி கணேசன் போன்றோரிலிருந்து கமல்ஹாசன், ரஜினிகாந்த், விஜயகாந்த் போன்றோர் படங்கள் வரை நடித்துள்ளார்.
வெளி இணைப்புகள்
பகுப்பு:1911 பிறப்புகள் பகுப்பு:1998 இறப்புகள் பகுப்பு:தமிழ் நபர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:தமிழ்த் திரைப்பட நடிகர்கள் பகுப்பு:கலைமாமணி விருது பெற்றவர்கள் பகுப்பு:தமிழ்நாட்டுத் திரைப்பட நடிகர்கள் பகுப்பு:தமிழ்நாட்டுத் திரைப்படத் தயாரிப்பாளர்கள்
லோகி (வரைகதை)
லோகி (Loki) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, லாரி லிபர் மற்றும் ஜாக் கிர்பி ஆகியோரால், ஆகஸ்ட் 1949 இல் வெளியான வீனசு #6 என்ற கதையில் தோற்றுவிக்கப்பட்டது.
இது இதே பெயரில் உள்ள நார்சு தெய்வத்தை அடிப்படையாகக் கொண்டது. இவர் ஒடினின் வளர்ப்பு மகன், மீநாயகன் தோரின் வளர்ப்பு சகோதரன் மற்றும் அஸ்கார்டு நாட்டின் "குறும்பு கடவுள்" ஆவார். இவரின் கதாபாத்திரம் ஒரு சூப்பர்வில்லன் மற்றும் எதிர் கதாநாயகனாக சித்தரிக்கப்பட்டுள்ளது.
இந்த பாத்திரம் இயங்குபடம் செய்யப்பட்ட தொலைக்காட்சித் தொடர்கள், திரைப்படங்கள், நிகழ்பட ஆட்டம், ஆடை, பொம்மைகள் மற்றும் வர்த்தக அட்டைகள் உள்ளிட்ட தொடர்புடைய மார்வெல் பொருட்களில் தோன்றியுள்ளது. இவர் 2014 இல் "எல்லா நேரத்திலும் சிறந்த 100 வரைகதை புத்தக வில்லன்கள்" பட்டியலில் லோகி 4 வது இடத்தில தரவரிசைப்படுத்தப்பட்டார். இந்த கதாபாத்திரத்திற்கு உயிர் கொடுக்கும் விதமாக நடிகர் டாம் ஹிடில்ஸ்டன் என்பவர் மார்வெல் திரைப் பிரபஞ்சத் திரைப்படங்களான தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களிலும், லோகி (2021) என்ற டிஸ்னி+ தொடரிலும் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
வெளியிணைப்புகள்
பகுப்பு:1962 வரைகதை கதாபாத்திரங்கள் பகுப்பு:அமெரிக்க மீநாயகன்கள் பகுப்பு:மார்வெல் வரைகதை மீநாயகன்கள் பகுப்பு:வரைகலை கதாப்பாத்திரங்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள் பகுப்பு:லாரி லிபர் உருவாக்கிய கதாபாத்திரங்கள் பகுப்பு:ஸ்டான் லீ உருவாக்கிய கதாபாத்திரங்கள் பகுப்பு:ஜாக் கிர்பி உருவாக்கிய கதாபாத்திரங்கள்
பின்னமங்கலம்
பின்னமங்கலம் ( Binnamangalam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 68 கி.மீ. தொலைவிலும், தளியில் இருந்து 9 கி.மீ தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
கிறிஸ் கார்டர் (எழுத்தாளர்)
கிறிஸ்டோபர் கார்ல் கார்டர் (Christopher Carl Carter) (பிறப்பு: அக்டோபர் 13, 1956) என்பவர் அமெரிக்க தொலைக்காட்சி மற்றும் திரைப்படத் தயாரிப்பாளர், இயக்குநர் (திரைப்படம்), திரைக்கதை எழுத்தாளர் ஆவார். இவர் பெல்பிளவர், கலிபோர்னியாவில் பிறந்தார். கார்டர் கலிபோர்னியா பல்கலைக்கழகத்தில் ஊடகவியல் துறையில் பட்டம் பெற்றார். முன்பாக சர்ஃபிங் இதழில் பதிமூன்று ஆண்டுகள் பணிபுரிந்தார். வால்ட் டிஸ்னி படமனை நிறுவனத்தின் தனது தொலைக்காட்சி தொழில் வாழ்க்கையைத் துவங்கினார். 1990 ஆம் ஆண்டில் வந்த தெ எக்சு ஃபைல்ஸ் எனும் தொலைக்காட்சி அறிவியல் புனைகதை தொடரின் மூலம் பரவலாக அறியப்படுகிறார். இந்தத் தொடரானது மக்களிடையே அதிக வரவேற்பைப் பெற்றது. மேலும் அடுத்தத் தொடருக்கும் இந்த வெற்றி வழிவகுத்தது.
பின் கார்டர், சொந்தமாக ஒரு தொலைக்காட்சி நிறுவனத்தைத் தொடங்கினார். அதற்கு டென் தேர்டீன் (பத்து பதிமூன்று) என பெயரிட்டார். பிறகு தனது தொலைக்காட்சி நிறுவனத்திற்காக மூன்று தொடர்களை உருவாக்கினார். அவை மில்லீனியம்,ஹார்ஷ் ரியல்ம், தெ லோன் கன்மேன். மில்லீனியம் (ஆயிரமாண்டுக் காலம்) என்பது சர்வசங்கார நாளினை அடிப்படையாகக் கொண்டு அமைக்கப்பட்டது. ஆனால் எதிர்பார்த்த விதத்தில் இந்தத் தொடரானது வரவேற்பைப் பெறவில்லை. பார்வையாளர்களையும் குறைவாகவே பெற்றுத் தந்தது. ஹார்ஷ் ரியல்ம் ( இனிமையற்ற மாநிலம்) மூன்று அத்தியாயங்கள் வெளியானதோடு நிறுத்தப்பட்டது. இவருடைய தொலைக்காட்சி ஊடக பங்களிப்பிற்காக பல கௌரவங்களைப் பெற்றுள்ளார். இதில் எட்டு பிரைம் எம்மி விருதுகளுக்கான பரிந்துரைகளும் அடங்கும். அமேசான் ஸ்டூடியோஸ் தயாரிப்பில் தெ ஆஃப்டர் எனும் தொலைக்காட்சித் தொடரில் இறுதியாகப் பணிபுரிந்தார்.
ஆரம்பகாலவாழ்க்கை
கிறிஸ் கார்டர் அக்டோபர் 13, 1956 இல் பெல்பிளவர், கலிபோர்னியாவில் பிறந்தார். இவருடைய தந்தை கட்டுமானத் துறையில் பணிபுரிந்தார். தனது சிறுவயதைப் பற்றிக் கூறும் போது தன்னுடைய குழந்தைப்பருவமும் மற்றவர்களைப் போல சாதராணமாகவே இருந்தது எனவும் அடிபந்தாட்டம், சறுக்கி விளையாடுதல் போன்ற விளையாட்டுகளில் அதீத ஆர்வம் கொண்டிருந்ததாகவும் கூறினார். 1979 ஆம் ஆண்டில் லாங்பீச்சில் உள்ள லாங்பீச் கலிபோர்னியா மாநில பல்கலைக்கழகத்தில் இதழியல் பட்டம் பெற்றார். தனது இருபத்தி எட்டாம் வயதில் சர்ஃபிங் இதழில் பத்கிப்பாசிரியாக ஆனார். அங்கு பதின்மூன்று ஆண்டுகள் பணியாற்றினார்.
தொழில் வாழ்க்கை
1983 ஆம் ஆண்டில் கார்டர், டோரி பியர்சன் என்பவருடன் பொருத்தம் பார்த்தலில் (டேடிங்) ஈடுபட்டார். டேரி பியர்சன், கார்டர் சர்ஃபிங் இதழில் வேலைபார்த்த போது அவருடன் பணிபிரிந்தவர். இவருடைய நட்பின் மூலமாக வால்ட் டிஸ்னி ஸ்டூடியோஸ் நிறுவனத்தில் ஒரு நிலையான பணி கிடைக்கச் செய்தது. இந்த நிறுவனத்திற்காக 1986 ஆம் ஆண்டில் தெ பி. ஆர். ஏ. ட் பேட்ரோல் எனும் தொலைக்காட்சித் தொடருக்கான  திரைக்கதையை எழுதினார். பின் 1988 இல் மீட் தெ முன்சீசு எனும் தொடருக்காக எழுதினார்.
விருதுகள்
கார்டரின் பணியைப் பாராட்டி இவரின் வாழ்க்கையில் பல்வேறு விருதுகள் கிடைத்தன.அதில் பிரைம் டைம்ஸ் எம்மி விருதிற்கான எட்டு பரிந்துரைகளும் அடங்கும். மேலும் கார்டரின் பெயரானது அமெரிக்க இயக்குநர் சங்கத்தின் விருதிற்காகப் பரிந்துரை செய்யப்பட்டது. மேலும் தெ எட்கர் விருது, பிரிட்டிசு அகாதமியின் தொலைக்காட்சி விருதிற்கும் இவரது பெயரானது பரிந்திரை செய்யப்பட்டது.
வெளியிணைப்புகள்
பகுப்பு:ஆங்கில எழுத்தாளர்கள் பகுப்பு:1956 பிறப்புகள் பகுப்பு:அமெரிக்க தொலைக்காட்சி எழுத்தாளர்கள்
ஆகாந்தோஃபோலிஸ்
ஆகாந்தோஃபோலிஸ் (முள்ளந்தண்டுச் செதில்கள் என்னும் பொருள் கொண்டது) என்பது ஒரு ஆங்கிலோசோரிட் தொன்மாப் பேரினத்தைச் சேர்ந்த விலங்கு. நோடோசோரிடீ குடும்பத்தைச் சேர்ந்த இந்த விலங்கு சுமார் 100 மில்லியன் ஆண்டுகளுக்கு முந்திய தொடக்க கிரேத்தீசியக் காலப்பகுதியில் வாழ்ந்தது. இதன் பெயர் இதன் உடலில் பாதுகாப்புக்காக அமைந்துள்ள செதில் போன்ற அமைப்புக்களைக் குறித்து ஏற்பட்டது. இது நாலுகாலியும், தாவர உண்ணியும் ஆகும். இது 3 தொடக்கம் 5.5 மீட்டர் (10 - 18 அடி) நீளமும் 380 கிலோகிராம் (840 இறாத்தல்) எடையும் கொண்டதாக இருந்திருக்கும் என மதிப்பிடப்பட்டு உள்ளது.
இவற்றையும் பார்க்கவும்
பகுப்பு:தொன்மாக்கள்
பாக்கித்தான் தெஹரீக்-எ-இன்சாஃப்
thumbnail|கட்சி நிறுவனர்
பாக்கித்தான் தெஹரீக்-எ-இன்சாஃப், பரவலாக ஆங்கில எழுத்துச் சுருக்கமான பிடிஐ, (Pakistan Tehreek-e-Insaf, ; பாக்கித்தான் நீதிக்கான இயக்கம்) முன்னாள் பாக்கிதானிய துடுப்பாட்டத் தலைவரும் நன்கொடையாளருமான  இம்ரான் கானால் நிறுவப்பட்ட நடுமையான தேசியவாத, சமூகவாத அரசியல் கட்சி ஆகும். சமத்துவ, நவீன இசுலாமிய மக்களாட்சியிலமைந்த நலவாழ்வு அரசுக்காகப் போராடும் இக்கட்சி இருப்பு அமைப்பிற்கு எதிரான இயக்கமாகும். பாக்கித்தானில் மிக விரைவாக வளர்ந்துவரும் கட்சியாக இது உள்ளது. பாக்கித்தான் அரசியலில் குடும்ப வாரிசுகளால் இயக்கப்படாத ஒரே கட்சியாக இது விளங்குகிறது. பாக்கித்தானிலும் உலகளவிலும் 10 மில்லியனுக்கும் மேற்பட்ட உறுப்பினர்களைக் கொண்டிருக்கும் இக்கட்சி உறுப்பினர்களின் எண்ணிக்கைப்படி பாக்கித்தானின் மிகப்பெரும் கட்சியாக கருதப்படுகிறது. 2013இல் நடந்த தேர்தல் முடிவுகளின்படி பிடிஐ  மூன்றாவது பெரிய கட்சியாக உள்ளது. மாநிலங்களில் பஞ்சாபிலும் கராச்சியிலும் இரண்டாவது பெரிய கட்சியாகவும் வடமேற்கு எல்லைப்புற மாகாணத்தில் முதன்மைக் கட்சியாகவும் விளங்குகிறது. தேர்தல் நாளன்று 7.5 மில்லியன் மக்கள் வாக்களித்திருந்தனர். வடமேற்கு எல்லைப்புற மாகாணத்தின் கூட்டணி அரசில் முதன்மை பெற்றுள்ளது.
மேற்சான்றுகள்
பகுப்பு:பாக்கித்தான் அரசியல்
கொமரம் பீம்
கொமரம் பீம் (Komaram Bheem) (அக்டோபர் 22 1901 - அக்டோபர் 27 1940) இவர் ஐதராபாத்தின் விடுதலைக்காக ஆசாப் ஜாகி வம்சத்திற்கு எதிராக போராடிய ஒரு பழங்குடித் தலைவராக இருந்தார். கொமரம் பீம் அபோதைய ஆளும் ஐதராபாத் நிசாமின் அரசாங்கத்திற்கு எதிராக கெரில்லா போரில் பகிரங்கமாக போராடினார். இவர் நீதிமன்றங்கள், சட்டங்கள் மற்றும் வேறு எந்த நிசாம் அதிகாரத்தையும் மீறி, காடுகளின் வாழ்வாதாரத்தை விட்டு வெளியேற மறுத்தார். இவர் நிசாம் நவாபின் வீரர்களுக்கு எதிராக ஆயுதங்களை பயன்படுத்தினார். மேலும் பாபி ஜாரியை அடைவதற்கு கடைசி மூச்சு வரை போராடினார். இவரது வாழ்க்கை வரலாற்றை முதலில் தெலுங்கானா கிளர்ச்சியின் தோழர் புச்சலப்பள்ளி சுந்தரையா என்பவர் எழுதியுள்ளார்.
வாழ்க்கை
பின்னர் நிசாமின் ஆட்சியில் தெலங்காணா மாநிலத்தில் உள்ள கொமரம் பீம் மாவட்டத்தின் காடுகளில் கோண்ட் பழங்குடியினரின் (கொய்தூர்) குடும்பத்தில் பீம் பிறந்தார். இவர் வெளி உலகிற்கு தன்னை வெளிப்படுத்திக் கொள்ளவில்லை. முறையான கல்வியும் இல்லை. ஆதிவாசிகளின் உரிமைகளை உறுதிப்படுத்தியதற்காக இவரது தந்தை வன அதிகாரிகளால் கொல்லப்பட்டபோது கொமரம் பீமுக்கு வெறும் 15 ஆண்டுகள் தான் ஆகியிருந்தது. இவரது தந்தை இறந்த பிறகு, பீமின் குடும்பம் சர்தாபூர் கிராமத்திற்கு குடிபெயர்ந்தது.
மைபாத்தி அருண்குமார் என்பவர் தனது புத்தகத்தில் இவ்வாறு விவரிக்கிறார்: “ஜங்லாட் காவல்துறை, வணிகர்கள் மற்றும் சமீன்தார்களால் கோண்ட் மற்றும் கோலம் ஆதிவாசிகளை சுரண்டுவதற்கான கதைகளை பீம் கேட்டு வளர்ந்தார். உயிர் பிழைப்பதற்காக, வணிகர்கள் சுரண்டப்படுவதிலிருந்தும், அதிகாரிகளை மிரட்டி பணம் பறிப்பதிலிருந்தும் தன்னைப் பாதுகாத்துக் கொள்ள முயன்ற பீம் ஒரு இடத்திலிருந்து இன்னொரு இடத்திற்கு நகர்ந்தார். போடு விவசாயத்திற்குப் பிறகு உற்பத்தி செய்யப்படும் பயிர்கள், நிசாம் அதிகாரிகளால் எடுத்துச் செல்லப்பட்டன. ஜங்லாட்களின் நிலம் தங்களுடையது என்று வாதிட்டனர். அவர்கள் ஆதிவாசி குழந்தைகளின் விரல்களை வெட்டி, சட்டவிரோதமாக மரங்களை வெட்டுவதாக குற்றம் சாட்டினர். வரி பலவந்தமாக வசூலிக்கப்பட்டது. இல்லையெனில் தவறான வழக்குகள் பதிவு செய்யப்பட்டன. விவசாயத்திலிருந்து கையில் எதுவும் இல்லாமல் போன பிறகு, மக்கள் தங்கள் கிராமங்களை விட்டு வெளியேறத் தொடங்கினர். இத்தகைய சூழ்நிலையில், ஆதிவாசிகளின் உரிமைகளை கேட்டு போராடியதற்காக இவரது தந்தை வன அதிகாரிகளால் கொல்லப்பட்டார். பீம் தனது தந்தை கொலை செய்யப்பட்டதால் கிளர்ந்தெழுந்தார். தந்தை இறந்த பிறகு, இவரது குடும்பம் சங்கேபள்ளியில் இருந்து சர்தாபூருக்கு குடிபெயர்ந்தது.”
இவர் " ஜல், ஜங்கிள், ஜமீன் " (நீர், காடு, நிலம்) என்ற முழக்கமிட்டார். வரையறையின்படி, காடுகளில் வாழும் மக்களுக்கு வனத்தின் அனைத்து வளங்களிலும் உரிமை இருக்க வேண்டும் என்பதாகும்.
ஆளுமை
கொமரம் பீம் கோண்டு ஆதிவாசி சமூகத்தினரிடையே ஒரு தெய்வமாக கருதப்படுகிறார். மேலும் கோண்டுகள் ஒவ்வொரு ஆண்டும் அஸ்வயுஜா பௌர்ணமியில் பீமின் நினைவு ஆண்டு விழாவைக் கொண்டாடுகிறாரகள். அங்கு இவரது வாழ்க்கை மற்றும் போராட்டத்தை நினைவுகூரும் விதமாக ஜோடேகாட்டில் ஒரு நிகழ்வு ஏற்பாடு செய்யப்படுகிறது. 2011 ஆம் ஆண்டில் டேங்க் பண்டில் பீம் சிலை நிறுவப்படும் என்று அறிவிக்கப்பட்டது. பின்னர் இது பிப்ரவரி 2, 2012 அன்று செயல்படுத்தப்பட்டது.
பிரசித்தி பெற்ற கலாச்சாரம்
கொமரம் என்ற தலைப்பில் பழங்குடித் தலைவரை அடிப்படையாகக் கொண்ட ஒரு திரைப்படம், ஆந்தில மாநில நந்தி விருதுகள் (1990): தேசிய ஒருங்கிணைப்பு குறித்த சிறந்த திரைப்படம் மற்றும் அறிமுக படத்தின் சிறந்த இயக்குனர் போன்ற பல விருதுகளைப் பெற்றது.
72 வாரங்கள் வெற்றிகரமாக ஓடிய "வீரபீம்" என்ற தலைப்பில் கொமரம் பீம் பற்றிய ஒரு தொலைக்காட்சி தொடர் ஒளிபரப்பப்பட்டது. பிரபல இயக்குனர் / தயாரிப்பாளர் நாகபாலா சுரேஷ்குமார் இயக்கிய இந்த தொலைக்காட்சித் தொடர் சிறந்த ஆந்திர அரசாங்கத்தால் 4 நந்தி விருதுகளை வென்றது.
இராஜமௌலி இயக்கும் ஆர்.ஆர்.ஆர் என்ற படத்தில் கொமரம் பீம் வேடத்தில் ஜூனியர் என்டிஆர் நடித்துள்ளார்.
குறிப்புகள்
பகுப்பு:1940 இறப்புகள் பகுப்பு:1901 பிறப்புகள் பகுப்பு:தெலங்காணா நபர்கள் பகுப்பு:ஐதராபாத் இராச்சிய நபர்கள்
டெனிஸ் ஹெய்ன்ஸ்
டெனிஸ் ஹெய்ன்ஸ்  (Denis Haynes , பிறப்பு: திசம்பர் 29 1923), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1956 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
டெனிஸ் ஹெய்ன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 3, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1923 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:2012 இறப்புகள்
ச. முத்துசெல்வி
'''எஸ். முத்துசெல்வி''' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2012 இடைத்தேர்தலில், சங்கரன்கோவில் சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழக கட்சியின் சார்பாக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
வாழ்க்கைக் குறிப்பு
இவர் சங்கரன்கோவில் தொகுதியின் முன்னாள் சட்டமன்ற உறுப்பினரான சங்கரலிங்கத்தின் (1984-88) மகள் ஆவார். இவர் பொறியியல் பட்டதாரி மற்றும் சங்கரன்கோவில் நகராட்சியின் தலைவியுமாவார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:திருநெல்வேலி மாவட்ட நபர்கள் பகுப்பு:தமிழ்ப் பெண் அரசியல்வாதிகள் பகுப்பு:தமிழக சட்டமன்ற பெண் உறுப்பினர்கள்
ஹெவ்லட்-பேக்கர்ட்
ஹெச்பி என்று பொதுவாக குறிப்பிடப்படும் ஹெவ்லட் -பேக்கர்ட் nyse: HPQநிறுவனம் அமெரிக்கா, கலிபோர்னியாவின் பாலோ ஆல்டோவை தலைமையிடமாக கொண்டுள்ள தொழில்நுட்ப நிறுவனமாகும். ஹெச்பி உலகிலேயே மிகப்பெரிய தொழில்நுட்ப நிறுவனம் என்பதுடன் ஏறத்தாழ எல்லா நாடுகளிலும் செயல்படுகிறது. கம்ப்யூட்டிங், சேமிப்பு மற்றும் நெட்வொர்க்கிங் ஹார்டுவேர் மற்றும் சாப்ட்வேர் சேவைகளை உருவாக்குவதிலும் தயாரிப்பதிலும் ஹெச்பி நிபுணத்துவம் பெற்றிருக்கிறது. பர்சனல் கம்ப்யூட்டிங் சாதனங்கள், நிறுவன சர்வர்கள், அதுசார்ந்த சேமிப்பு சாதனங்கள், அத்துடன் பிரிண்டர்கள் மற்றும் பிற படமாக்கல் தயாரிப்புகள் இதன் பிரதான தயாரிப்பு வரிசைகளில் அடங்கியிருக்கின்றன. ஹெச்பி தனது தயாரிப்புகளை வீட்டு உபயோகப்பொருட்கள், சிறிய மற்றும் பெரிய தொழில்கள் மற்றும் நிறுவனங்களுக்கு ஆன்லைன் விநியோகம், நுகர்வோர் எலக்ட்ரானிக்ஸ் மற்றும் அலுவலக-அளிப்பு சில்லறை வியாபாரிகள், சாப்ட்வேர் கூட்டாளிகள் மற்றும் முன்னணி தொழில்நுட்ப விற்பனையாளர்களின் வழியாக சந்தையிடுகிறது.
2006 இல் ஹெச்பி ஆண்டு வருவாயாக 91.7 பில்லியன் அமெரிக்க டாலர்களை தெரிவித்திருந்தது, இது ஐபிஎம்மின் 91.4 பில்லியன் அமெரிக்க டாலர்களோடு ஒப்பிடுகையில் விற்பனை வகையில் ஹெச்பி உலகின் மிகப்பெரிய தொழில்நுட்ப விற்பனையாளராக இருப்பதைக் காட்டுகிறது. 2007 இல் இதனுடைய 104 பில்லியன் அமெரிக்க டாலர்கள் வருவாயானது, வரலாற்றிலேயே 100 பில்லியன் அமெரிக்க டாலர்களுக்கும் மேற்பட்ட வருவாயைக் காட்டிய முதல் ஐடி நிறுவனமாக ஹெச்பியை உருவாக்கியுள்ளது. போட்டியாளரான டெல் நிறுவனத்தையும் வி்ஞ்சிய ஹெச்பி, பர்சனல் கம்ப்யூட்டர் விற்பனையில் உலகளவில் மிகப்பெரிய விற்பனையாளராக உள்ளது, சந்தை ஆராய்ச்சி நிறுவனங்களான கார்ட்னர் மற்றும் ஐடிசி ஆகியோர் தெரிவித்துள்ள ஜனவரி 2008 ஆம் ஆண்டு கூற்றுப்படி; ஹெச்பி ஏறத்தாழ 3.9 சதவிகித சந்தைப் பங்கைப் கைப்பற்றியிருப்பதோடு 2007 ஆம் ஆண்டின் முடிவில் ஹெச்பிக்கும் டெல்லுக்கும் இடையிலான இடைவெளி குறிப்பிடத்தகுந்த அளவிற்கு விரிவடைந்திருக்கிறது எனலாம். ஹெச்பி உலகிலேயே ஆறாவது பெரிய சாப்ட்வேர் நிறுவனமாகவும் இருக்கிறது. 2008 இல் இன்க்ஜெட், லேசர், பெரிய வடிவ மற்றும் பல-செயல்பாட்டு திறனுள்ள பிரிண்டர்கள் சந்தையில் தனது உலகளாவிய தலைமைத்துவ நிலையை தக்கவைத்துக்கொண்டது. அத்துடன் ஐடிசி மற்றும் கார்ட்னரின் அறிக்கைப்படி உலகளாவிய ஐடி சேவைகளிலும் ஹெச்பி இரண்டாவது இடத்தில் உள்ளது. என்ஒய்எஸ்இ இன் கீழ் பொதுப்படையாக பிசி-கவனமுள்ள ஒரே அமெரிக்க கம்ப்யூட்டர் நிறுவனம் இது ஒன்றேயாகும்.
1999 இல் தனது தொழிலின் ஒரு பகுதியாக அஜிலண்ட் டெக்னாலஜிஸை துணைநிறுவனமாக கொண்டது, 2002 இல் காம்பாக் நிறுவனத்தை இணைத்துக்கொண்டது, 2008 இல் ஒன்றுசேர்ந்த வருவாய்களான 118.4 பில்லியன் அமெரிக்க டாலர்களுக்கு வழிவகுத்த மற்றும் 2009 ஆம் ஆண்டு ஃபார்ச்சூன் 500 தரவரிசையில் 9 வதாக வந்தது ஆகியவற்றிற்கு வழியமைத்த 2008 இல் இடிஎஸ் ஐ வாங்கியது ஆகியவை பிரதான நிறுவன மாற்றங்களாகும். நவம்பர் 2009 இல் 3காம் ஐ வாங்கப்போவதாக ஹெச்பி அறிவித்தது.
அடித்தளம்
அவர்கள் பணியாற்றிய பல திட்டப்பணிகளிலேயே, நிதிசார்ந்து வெற்றி பெற்ற முதல் தயாரிப்பு ஹெச்பி200ஏ மாடல் பிரிசிஸன் ஆடியோ ஆஸிலேட்டர் ஆகும். அவர்களுடைய கண்டுபிடிப்பு சர்க்யூட்டின் அதிமுக்கியமான பகுதியில் வெப்பநிலையை சார்ந்த மின்னோட்டத் தடை சாதனமாக ஒரு சிறிய ஒளி விளக்கைப் பயன்படுத்துவது ஆகும். போட்டியாளர்கள் குறைந்த அளவு நிலைப்புத் திறனுள்ள மின்னோட்டத் தடை சாதனத்தை 200 டாலர்களுக்கு விற்றுக்கொண்டிருந்தபோது 200ஏ மாடலை 54.40 டாலர்களுக்கு விற்க அவர்களுக்கு இது உதவியது. இந்த மாடல் 200 ஜெனரேட்டர்கள் தொடரானது, டியூப்-அடிப்படையிலான ஆனால் பல வருட வடிவ மாறுபாடுகளுடன் 200ஏபி ஆக 1972 இல் உருவாகும்வரை தொடர்ந்து விற்பனையானது. 33 வருடங்களில் நீண்டகாலத்திற்கு அடிப்படை எலக்ட்ரானிக் வடிவமாக விற்பனையான ஒரே தயாரிப்பு இதுவாகத்தான் இருக்கும்.
தொடக்க காலம்
இந்த நிறுவனம் முதலில் குறிப்பிட்ட எதிலும் கவனத்தை குவிக்கவில்லை, தொழிற்சாலைகள் மறறும் விவசாயத்திற்கான பரந்த அளவிலான எலக்ட்ரானிக் தயாரிப்புகளில் ஈடுபட்டது. முடிவில் அவர்கள் உயர்தரமான எலக்ட்ரானிக் சோதனை மற்றும் அளவீட்டு சாதனத்தில் கவனத்தை செலுத்த தீர்மானித்தனர்.
1940களில் இருந்து 1990கள் வரை எலக்ட்ரானிக் சோதனை சாதனங்களிலேயே இந்த நிறுவனம் கவனத்தை செலுத்தியது - சிக்னல் ஜெனரேட்டர்கள், வோல்டாமீட்டர்கள், ஆஸிலோஸ்கோப்ஸ், அதிர்வெண் கவுண்டர்கள், வெப்பமானிகள், நேர தரநிலைமானிகள், அலை பகுப்பாய்வுக் கருவிகள் மற்றும் பல கருவிகள். அளவீட்டு அளவு மற்றும் துல்லியத்தை நோக்கி வரம்புகளை முன்னெடுத்துச் செல்வதே இதன் தனித்துவமான அம்சம்; பல ஹெச்பி சாதனங்களும் மற்ற ஒப்பீட்டு சாதனங்களோடு பொருத்திப் பார்க்கையில் மிகவும் உணர்மிகுந்த, துல்லியமான மற்றும் நுட்பமான கருவிகளாகும்.
நிறுவனத்தின் முதல் தயாரிப்பான 200ஏ ஆல் அமைத்துக்கொள்ளப்பட்ட முறையைத் தொடர்ந்து, சோதனைக் கருவிகள் "A" என்ற எழுத்தைத் தொடர்ந்து மூன்று அல்லது ஐந்து இலக்க எண்களைக் கொண்டு லேபிள் இடப்பட்டன. மேம்பட்ட வடிவங்கள் "B"இல் இருந்து "E" வரையிலான முன்னொற்றுக்களை வைத்திருந்தன. தயாரிப்பு அளவு பரவலாக வளர்ந்ததால் துணைப்பொருட்கள், சப்ளைகள், சாப்ட்வேர் மற்றும் உபரி பாகங்களுக்கான பெயர்களோடு தொடங்கும் தயாரிப்பு பொருளின் பெயரை ஹெச்பி பயன்படுத்தத் தொடங்கியது.
1960கள்
சிலிக்கான் பள்ளத்தாக்கின் குறியீட்டு நிறுவனராக அங்கீகரிக்கப்படும் ஹெச்பி ஃபேர்சைல்ட் செமிகண்டக்டரை உருவாக்க வில்லியம் ஷாக்லேயை மூன்று வருடங்களுக்குப் பின்னர் "டிரைட்டரஸ் எய்ட்" கைவிட்ட 1957 வரை செமிகண்டக்டர் சாதனங்களை இது உற்சாகத்தோடு ஆராய்ச்சி செய்திருக்கவில்லை. ஏறத்தாழ 1960 இல் நிறுவப்பட்ட ஹெவ்லட்-பேக்கர்டின் ஹெச்பி கூட்டுப் பிரிவு, பிரதானமாக உள்புறப் பயன்பாட்டிற்காக செமிகண்டக்டர் சாதனங்களை உருவாக்கியது. கருவிகளும் கால்குலேட்டர்களும் இந்த சாதனங்களைப் பயன்படுத்திய சில தயாரிப்புகளாகும்.
சில உயர்தரமான தயாரிப்புகளை உருவாக்குவதற்கு 1960களில் சோனி மற்றும் யோககவா எலக்ட்ரிக் நிறுவனங்களுடன் ஹெச்பி கூட்டாளியாக சேர்ந்தது. ஹெச்பி-போன்று காணப்படும் தயாரிப்புகளை ஜப்பானில் உருவாக்குவதற்கு அதிக செலவுபிடித்ததால் இந்தத் தயாரிப்புகள் பெரிய அளவிற்கு வெற்றிபெறவில்லை. ஹெச்பி தயாரிப்புகளை ஜப்பானில் சந்தையிட 1963 இல் ஹெச்பியும் யோககவாவும் கூட்டு வர்ததகத்தில் (யோககவா-ஹெவ்லட்-பேக்கர்ட்) ஈடுபட்டன. ஹெச்பி 1999 இல் ஹெவ்லட்-பேக்கர்டின் யோககவா எலக்ட்ரிக்ஸ் பங்குகளை வாங்கியது.
டிஜிட்டல் சாதனங்களில் நிபுணத்துவம் பெற டைனக் என்ற சிறிய துணை நிறுவனத்தை ஹெச்பி உருவாக்கியது. ஹெச்பியின் லோகோவான "hp" என்பதை மேல்நோக்கி தலைகீழாக மாற்றுவதால் வந்த "dy" என்ற லோகோவைக் கொண்டு புதிய நிறுவனத்திற்கு பெயரிடப்பட்டது. முடிவில் டைனக் என்ற பெயர் டைமக் என்று மாற்றப்பட்டு, 1959 இல் ஹெச்பி அதை இணைத்துக்கொண்டது. ஹெச்பி தனது கருவிகளுடன் டிஜிட்டல் சாதன கார்ப்பரேஷன் மினிகம்ப்யூட்டர்களைப் பயன்படுத்தி பரிசோதனை செய்தது. டிஇசியைக் கொண்டு தொழில் செய்வதைக் காட்டிலும் மற்றொரு சிறிய குழுவை உருவாக்குவது சுலபமானது என்று தீர்மானித்த பின்னர், ஹெச்பி 2100 / ஹெச்பி 1000 மினிகம்ப்யூட்டர் வரிசைகளோடு கணிப்பொறி சந்தையில் ஹெச்பி நுழைந்தது. இன்றும் பயன்படுத்தப்படுகின்ற இண்டல் x86 கட்டமைப்போடு ஒருவகையில் ஒற்றுமையுடைய ரிஜிஸ்டர்கள் உருவாக்கித்தரும் எளிய நினைவகப் பிரிவுகள் அடிப்படையிலான வடிவத்தைக் கொண்டிருந்தன. இதை மாற்றியமைப்பதற்கான ஒருசில முயற்சிகள் மேற்கொள்ளப்பட்டபோதிலும் இந்தத் தொடர் 20 வருடங்களுக்கு தயாரிக்கப்பட்டது என்பதுடன் ஹெச்பி 9800 மற்றும் ஹெச்பி 250 தொடர் டெஸ்க்டாப் மற்றும் பிஸினஸ் கம்ப்யூட்டர்களின் முன்னோடியாகவும் இருந்தது.
1970கள்
பிஸினஸ் கம்ப்யூட்டிங் சர்வருக்கான மேம்பட்ட ஸ்டேக்-அடிப்படையிலான ஹெச்பி 3000, பின்னாளில் ஆர்ஐஎஸ்சி தொழில்நுட்பம் கொண்டு மறுவடிவமைப்பு செய்யப்பட்டது, சமீபத்தில் சந்தையிலிருந்து ஓய்வுபெற்றது இது ஒன்றுதான். ஹெச்பி 2640 நுட்பமும் அறிவுப்பூர்வமும் வாய்ந்த டெர்மினல்கள் தொடர் ஏஎஸ்சிஐஐக்கான ஃபார்ம்-அடிப்படையிலான இண்டர்ஃபேஸ்களையும், திரை லேபிள் இடப்பட்ட செயல்பாட்டு விசைகளையும் அறிமுகப்படுத்தியது, இவை இன்று பெட்ரோல் நிரப்பிடங்கள் மற்றும் வங்கி ஏடிஎம்களில் பொதுவாக பயன்படுத்தப்படுகி்ன்றன. கம்ப்யூட்டிங் உருவாக்க நாட்களில் இது கிண்டலுக்கு ஆளானாலும் விற்பனை வகையில் உலகின் மிகப்பெரிய தொழில்நுட்ப விற்பனையாளரான ஐபிஎம்மையும் இறுதியில் ஹெச்பி விஞ்சிவிட்டது.
thumb|left|"புதிய ஹெவ்லட் பேக்கர்ட் 9100ஏ பர்சனல் கம்ப்யூட்டர் தயாராகிவிட்டது, பெரிய கம்ப்யூட்டரைப் பெறக் காத்திருக்கும் உங்களை விடுவித்து அதைப்பெறச் செய்ய விரும்புகிறோம், எங்களால் அது முடியும்." 1968 இல் அறிமுகப்படுத்தப்பட்ட ஹெவ்லட்-பேக்கர்ட் 9100ஏ பர்சனல் கம்ப்யூட்டர், உலகின் முதல் சந்தையிடப்பட்ட, பெரிய அளவிற்கு உற்பத்தி செய்யப்பட்ட கம்ப்யூட்டரை உற்பத்தி செய்தவர்களாக வயர்ட் பத்திரிக்கையால் ஹெச்பி அடையாளம் காணப்பட்டது. ஹெச்பி இதை டெஸ்க்டாப் கால்குலேட்டர் என்றே அழைத்தது, ஏனெனில் பில் ஹெவ்ல்ட, இவ்வாறு கூறியிருந்தார் "நாம் இதை கம்ப்யூட்டர் என்று அழைத்தால் இது நமது வாடிக்கையாளர்களின் கம்ப்யூட்டர் குருக்களால் மறுக்கப்பட்டுவிடும், ஏனென்றால் இது பார்ப்பதற்கு ஐபிஎம் போன்று இல்லை. அதனால் நாங்கள் இதை கால்குலேட்டர் என்று அழைக்கவே முடிவெடுத்திருக்கிறோம், அதனால் இதுபோன்ற முட்டாள்தனங்கள் காணாமலே போய்விடும்." அந்த நேரத்தில் ஏற்பட்ட என்ஜினியரிங் வெற்றியால் லாஜிக் சர்க்யூட் எந்த ஒரு இண்டக்ரேட்டட் சர்க்யூட்டும் இல்லாமல் உருவாக்கப்பட்டடது; சிபியுவை அசெம்பிள் செய்வது முற்றிலும் தனித்தனி சாதனங்களைக் கொண்டே செய்யப்பட்டது. சிஆர்டி திரையமைப்பு, மேக்னடிக்-கார்ட சேமிப்பகம், மற்றும் பிரிண்டர் ஆகியவற்றுடன் இதன் விலை கிட்டத்தட்ட 5000 அமெரிக்க டாலர்களாக இருந்தது. இந்த மெஷினின் விசைப்பலகை இடையிடையே குறுக்காக அறிவியல் கால்குலேட்டரைப் போன்றும், உடன் இணைக்கப்பட்ட மெஷினுடனும் இருந்தது. அகரவரிசை விசைப்பலகை இல்லை.
ஆப்பிள் நிறுவனத்தின் இணை நிறுவனரும், உண்மையில் ஹெச்பியில் பணியாற்றிய நேரத்திலேயே ஆப்பிள் I கம்ப்யூட்டரை வடிவமைத்தவருமான ஸ்டீவ் வோஸ்னியாக் தனது படைப்பை இவர்களிடம்தான் வர்த்தகத்தில் நுழைவதற்கான ஒப்பந்தத்தின் அடிப்படையில் வழங்கினார், ஆனால் அவர்கள் தங்கள் நிறுவனம் அறிவியல், தொழில் மற்றும் தொழிற்துறை சந்தையிலேயே இருக்க விரும்புவதாக கூறி ஒரு நிறுவனமாக எடுத்துக்கொள்ளவில்லை.
இந்த நிறுவனம் பல்வேறுவிதமான தயாரிப்புக்களுக்கு உலகளாவிய மதிப்பைப் பெற்றது. அவர்கள், 1972 இல் உலகின் முதலாவது கைக்கடக்கமான அறிவியல் எலக்ட்ரானிக் கால்குலேட்டர் (ஹெச்பி-35), 1974 இல் முதலாவது கைக்கடக்கமான நிரல்படுத்தக்கூடியது (ஹெச்பி-65), 1979 இல் முதலாவது அல்ஃபாநியூமரிக், நிரல்படுத்தக்கூடிய, நீ்ட்டித்துக்கொள்ளக்கூடியது (ஹெச்பி-41சி), மற்றும் முதலாவது குறியீட்டு மற்றும் கிராபிக் கால்குலேட்டரான ஹெச்பி-28சி ஆகியவற்றை அறிமுகப்படுத்தினர். அவர்களுடைய அறிவியல் மற்றும் பிஸினஸ் கால்குலேட்டர்களைப் போன்று அவர்களுடைய ஆஸிலோஸ்கோப்கள், லாகிஜ் அனலைசர்கள் மற்றும் பிற அளவீட்டுக் கருவிகள் உறுதி மற்றும் பயன்பாட்டுத் திறனுக்கான பாராட்டுதல்களைப் பெற்றன (பிந்தைய தயாரிப்புகள் அஜிலெண்டின் தயாரிப்பு வரிசையின் உபதயாரிப்பின் பகுதியாக இருந்து வருகின்றன). இந்தக் காலகட்டத்தில் நிறுவனத்தின் வடிவமைப்பு கோட்பாடு "பக்கத்து இருக்கையில் அமர்ந்திருப்பவருக்கான வடிவமாக" இருக்க வேண்டும் என்று குறிப்பிடப்பட்டது.
1980கள்
thumb|right|ஹெவ்லட்டும் பேக்கர்டும் தங்கள் நிறுவனத்தை உருவாக்கிய பாலோ ஆல்டோவில் உள்ளன. 1984 இல், டெஸ்க்டாப்பிற்கான இன்க்ஜெட் மற்றும் லேசர் பிரிண்டர்களை ஹெச்பி அறிமுகப்படுத்தியது. இதனுடைய ஸ்கேனர் தயாரிப்பு வரிசையுடன் இவை பின்னாளில் வெற்றிகரமான பலசெயல்திறனுள்ள தயாரிப்புகளாக உருவாக்கப்பட்டன, இவற்றில் மிகவும் முக்கியத்துவம் வாய்ந்தவை தனித் தயாரிப்புகளான பிரிண்டர்/ஸ்கேனர்/காப்பியர்/ஃபேக்ஸ் மெஷின்கள் ஆகியவையாகும். ஹெச்பியின் வியக்கத்தக்க வகையில் பிரபலமடைந்த லேசர் பிரிண்டர்களின் லேசர்ஜெட் வரிசையினுடைய பிரிண்ட் செய்யும் இயக்கவியல், ஜெராக்ஸ் உருவாக்கிய தொழில்நுட்பத்தைப் பயன்படுத்தும் கேனன் பாகங்களிலேயே (பிரிண்ட் என்ஜின்கள்) ஏறத்தாழ முற்றிலும் சார்ந்திருந்தன. பிரிண்ட் செய்வதற்கான இயக்கவியலுக்கு ஏற்ப தகவலை புள்ளிகளாக மாற்றும் ஹார்டுவேர், ஃபேர்ம்வேர் மற்றும் சாப்ட்வேரை ஹெச்பி உருவாக்கியது.
மார்ச் 3 1986, ஹெச்பி HP.com என்ற டொமைன் பெயரை பதிவுசெய்தது, இது இண்டர்நெட்டில் பதிவுசெய்யப்பட்ட ஒன்பதாவது டொமைன் ஆகும். இணையத்தள புகழ் கூடத்தில் இரண்டெழுத்து டொமைன் பெயரை சொந்தமாகப் பெற்றுள்ள உலகளாவிய ஒரு சில மிகப்பெரிய கார்ப்பரேஷன்களுள் ஒன்று என்ற நிலையை இன்று இது ஹெச்பிக்கு பெற்றுத்தந்திருக்கிறது.
1987 இல், ஹெவ்லட்டும் பேக்கர்டும் தங்களுடைய தொழிலை உருவாக்கிய பாலோ ஆல்டோ காரேஜ் கலிபோர்னியா மாநிலத்தின் வரலாற்று நிலக்குறியீடாக வடிவமைக்கப்பட்டுள்ளது.
1990கள்
ஹெச்பியும் மற்ற நிறுவனங்களை வாங்கியதன் மூலமாகவே வளர்ந்தது, 1989 இல் அப்பல்லோ கம்ப்யூட்டரையும், 1995 இல் கன்வெக்ஸ் கம்ப்யூட்டரையும் விலைக்கு வாங்கியது.
அந்த பத்தாண்டுகளின் பிற்பகுதியில் வாடிக்கையாளர்களிடம் நேரடியாக ஆன்லைனில் விற்க தனி துணைநிறுவனமாக ஹெச்பி hpshopping.com ஐ திறந்தது; 2005 இல் ஹெச்பி இதற்கு "HP Home & Home Office Store." என்று மறுபெயரிட்டது.
வென்டி பிளன்ஸ்டன்
வென்டி பிளன்ஸ்டன் (Wendy Blunsden, பிறப்பு: பிப்ரவரி 9 1942),     ஆத்திரேலியப் பெண்கள் துடுப்பாட்ட  அணியின் வீரர்  ஆவார். இவர் ஏழு தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1976 - 1979 ல், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
ஹெவ்லட்-பேக்கர்ட்
1990கள்
1999 இல் கம்ப்யூட்டர்கள், சேமிப்பகம் மற்றும் இமேஜிங் சம்பந்தப்படாத தொழில்கள் அனைத்தும் ஹெச்பியிலிருந்து அஜிலண்ட் என்ற துணைநிறுவனமாக உருவானது. அஜிலண்டின் தனி துணை நிறுவனமாக்கம் சிலிக்கான் பள்ளத்தாக்கு வரலாற்றிலேயே மிகப்பெரிய துவக்கநிலை பொதுப்பங்கு வெளியீடு ஆகும். இந்த தனி துணைநிறுவனம் 30,000 ஊழியர்களுடன் 8 பில்லியன் அமெரிக்க டாலர்கள் நிறுவனத்தை உருவாக்கியது, இது அறிவியல் கருவிகள், செமிகண்டக்டர்கள், ஆப்டிகல் நெட்வொர்க்கிங் சாதனங்கள் மற்றும் தொலைத்தொடர்பு மற்றும் வயர்லஸ் ஆராய்ச்சி மேம்பாடு மற்றும் உற்பத்திக்கான எலக்ட்ரானிக் சோதனை கருவிகள் ஆகியவற்றை தயாரித்தது.
வென்டி பிளன்ஸ்டன்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1942 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
ஹெவ்லட்-பேக்கர்ட்
1990கள்
ஜூலை 1999 இல் ஹெச்பி, டவ் ஜோன்ஸ் தொழில்துறை சராசரியில் முதல் பெண் சிஇஓவான கார்லா ஃபியோரினாவை சிஇஓவாக நியமித்தது. இந்த நிறுவனம் தொழில்நுட்ப உலகத்தின் இரண்டாவது மில்லினியத்தில் காலடி எடுத்து வைத்தபோது ஃபியோரினா சிஇஓவாக பணிபுரிந்தார். அவரது பதவிக்காலத்தில், சந்தையானது ஹெச்பியின் மதிப்பை அந்த நேரத்தில் மற்ற நிறுவனங்களுடன் பாதியாகக் குறைத்தது என்பதுடன் நிறுவனம் பெரிய அளவிற்கான வேலை இழப்பிற்கு ஆளானது. 2005 இல் ஹெச்பி இயக்குநர்கள் அவை அவரை பதவியிறங்கும்படி கேட்டுக்கொண்டது, அவர் பிப்ரவரி 9, 2005 இல் ராஜினாமா செய்தார்.
2000 ஆம் ஆண்டும் அதற்குப் பிறகும்
ஹெச்பி 2002 இல் காம்பாக்குடன் இணைக்கப்பட்டது. இந்த இணைப்பை எதிர்த்த பில் ஹெவ்லட்டின் மகன் வால்டருடனான வாங்குதல் போராட்ட முயற்சிக்குப் பின்னர் சேர்த்துக்கொள்ளப்பட்டது. காம்பாக்கும்கூட 1997 இல் டான்டம் கம்ப்யூட்டர்ஸ் (ஒரு முன்னாற் ஹெச்பி ஊழியரால் தொடங்கப்பட்டது) மற்றும் 1998 இல் டிஜிட்டல் எக்யூப்மெண்ட் கார்ப்பரேஷன் ஆகியவற்றை வாங்கியிருந்தது. இந்த வியூகத்தைப் பின்பற்றி பல வெவ்வேறு சந்தைகளிலும் டெஸ்க்டாப்கள், லேப்டாப்கள் மற்றும் சர்வர்களில் ஹெச்பி ஒரு பெரிய சக்தியாக விளங்கியது. காம்பாக்குடனான இணைப்பிற்குப் பின்னர், புதிய பங்கு வெளியீட்டு குறியீடு இரண்டு முந்தைய குறியீடுகளான, "HWP" மற்றும் "CPQ" ஆகியவற்றின் கலவையாக "HPQ" என்றானது, இது கூட்டணியின் முக்கியத்துவத்தை வெளிப்படுத்தியதோடு H ewlett-P ackard மற்றும் Compaq ஆகிய இரண்டு நிறுவனங்களின் முக்கிய எழுத்துக்களையும் காட்டியது (தயாரிப்புகளிலும் லோகோவிலும் இருக்கும் காம்பாக்கின் "Q" என்ற லோகோ பிரபலமானதாகும்).
மே 13, 2008 இல் ஹெச்பியும் எலக்ட்ரானிக் டேட்டா சிஸ்டம்ஸூம் ஹெச்பி இடிஎஸ் ஐ வாங்கவிருப்பதன் அடிப்படையில் ஒரு இறுதி உடன்பாட்டில் கையெழுத்திடுவதாக அறிவித்தன. ஜுன் 30 இல் 1976 ஆம் ஆண்டு ஹார்ட்-ஸ்காட்-ராடினோ எதிர்நம்பிக்கை மேம்பாடுகள் சட்டத்தின் கீழான காத்திருப்பு காலம் முடிந்துவிட்டதாக ஹெச்பி அறிவித்தது. "இந்த நடவடிக்கைக்கு இன்னமும் இடிஎஸ் பங்குதாரர்கள் அங்கீகாரம் மற்றும் ஒழுங்குமுறை தெளிவுபடுத்தல்கள் ஐரோப்பிய ஆணையத்திடமிருந்தும் மற்ற அமெரிக்கா அல்லாதவர்களிடமிருந்தும் தேவைப்படுகிறது. சட்ட அதிகாரமும் அதுசார்ந்த திருப்தி அல்லது மற்ற மூடுதல் நிபந்தனைகளின் உரிமைதுறத்தல் ஆகியவை இணைப்பு உடன்படிக்கையில் குறிப்பிடப்பட்டிருக்கின்றன." இந்த உடன்படிக்கை ஆகஸ்ட் 26, 2008 இல் இறுதி வடிவம் பெற்றது என்பதுடன் இடிஎஸ் "இடிஎஸ் ஒரு ஹெச்பி நிறுவனம்" என்று மறுபெயரிடப்படும் என்பதையும் அது வெளிப்படையாக அறிவித்தது. செப்டம்பர் 23, 2009 வரை இடிஎஸ் ஹெச்பி எண்டர்பிரைஸ் சர்வீஸஸ் என்றே அறியப்பட்டிருந்தது.